title: "Gerhard Martens"
text: "\n\nGerhard August Johannes Martens (* 14. Oktuuber 1855 uun Elsfleth, \u2020 25. J\u00fc\u00fcne 1946 \u00fc\u00fcb Oomram) wiar en matruus an konstmooler.\n\nLeewent \nGerhard Martens wiar \u00e4\u00e4n faan elwen jongen faan di S\u00f6ssaarper siaman an komand\u00f6\u00f6r Martin Martens an sin w\u00fcf Eike, b\u00e4\u00e4ren Gerrets. Sin aalern lewet iarst uun Neebel, skebet 1848 oober am efter Elsfleth, huar Gerhard do uk b\u00e4\u00e4ren wurd. San aatj wiar \u00e4\u00e4n faan a leetst  \u00f6\u00f6mrang Greenlun-komand\u00f6\u00f6ren. \n\nGerhard foor al \u00fcs jong maan tu sia, uun a 1880er juaren wiar'er uun Ameerikoo, kaam oober 1892 turag tu Oomram.\n\nHi wiar befreid m\u00e4 Ida Diana, b\u00e4\u00e4ren John, an jo hed m\u00e4en\u00f6\u00f6der sjauer jongen: Martin Ermin, Juliane Pauline (befreid Jessen), Maria Elisabeth (befreid Hollstein) an Peter Hinrich Charles. Idas aatj Peter Christian Hinrich John kaam 1863 m\u00e4 flook \u00f6\u00f6der \u00d6\u00f6mrangen am't leewent, \u00fcs'er m\u00e4't redangsbuat det strunagt skap \"Horus\" tu halep kem wul. Gerhard an Ida lewet tuleetst uun S\u00f6ssaarep.\n\nIarst \u00fcs ual maan m\u00e4 75 juar begand Gerhard tu moolin. Hi k\u00fcd furchboor smok skapsbilen m\u00e4 \u00f6\u00f6lefarew moole, miast soken, diar \u00f6\u00f6mrang kopteins hed. An jo hinge daalang noch uun flook \u00f6\u00f6mrang h\u00fcsang.\n\nDi \u00e4\u00e4n dring Charles, b\u00e4\u00e4ren di 25. Detsember 1893 uun S\u00f6ssaarep \u00fc\u00fcb Oomram, stoorew jong \u00fc\u00fcb gr\u00fcnj faan kriichsfulgen. Hi as 1914 uun't seminaar faan T\u00f8nder skuulm\u00e4\u00e4ster wurden, wiar 1919 skuulm\u00e4\u00e4ster uun S\u00f8nderborg an 1919 bit tu a 5. J\u00fc\u00fcle 1920 uun L\u00f8gumkloster, an diarefter uun Bramstedt bi L\u00e5\u00e5l\u00f6nj.\n\nBilen\n\nLuke uk diar \n amrum-news.de Leewentsbil faan Gerhard Martens, skrewen faan Georg Quedens.\n\nFutnuuten \n\nOomram\nKonstmooler"